Reinhold Ziegler (1677–1729)

Reinhold Ziegler (født i 1677, trolig i Hannover i hertugdømmet Braunschweig-Lüneburg, død i september 1729 på Lesjaverk) var en tysk offiser, gods-, gårds- og jernverkseier i Oppland og på Hedemarken. 


== Liv og virke ==


=== Bakgrunn ===
Reinhold Ziegler ble født i 1677, trolig i Hannover i hertugdømmet Braunschweig-Lüneburg. Han var eldste sønn av Heinrich Ziegler (omkr. 1651–1690), som kom til Norge i 1680 og ble offiser og fyrverker ved Akershus slott og festning, og senere geschworener (edsvoren fullmektig) ved Kongsberg Sølvverk i 1683.Ziegler kom til Norge som i 1685, i følge med overberghauptmann og direktør for Kongsberg Sølvverk Heinrich von Schlanbusch. Han vokste opp på Kongsberg, hvor han fikk sin utdannelse som bergmann.Han giftet seg med Anne Marie Flor, og sammen fikk de seks barn. Anne Marie Flor var datter av kommandant på Christiansfjeld festning ved Elverum, major Jens Olsen Flor av Flor (slekt).Han tilhørte slekten Ziegler.


=== Militær løpebane ===
Den 16. mars 1706 ble Reinhold Ziegler kartkonduktør i Den norske Fortifikations-Etat, en offisersgrad og stilling han hadde frem til 1714. Kartkonduktørene i Den norske Fortifikations-Etat drev blant annet med utarbeidelse av landmålinger og kart til de norske fortifikasjonene.


=== Gods- og jernverkseier ===


==== Jernverksbestyrer i Stange ====
I 1698 fikk utnevnte Heinrich von Schlanbusch ham til bestyrer av Viks jernverk i Stange, et jernverk underlagt Eidsvoll Verk. Ziegler var i denne perioden fullmektig for generalkrigskommissæren, med spesielt ansvar for innkreving av jernverkstiender i Norge.


==== Lesja jernverk og leverandør til Kongsberg Sølvverk ====
I 1709 kjøpte Ziegler Lesja jernverk av generaltollforvalteren i Trondheim, Herman Treschow den eldre av Treschow (slekt). I 1715 var han borger i Kongsberg, og virket som utstyrsleverandør til Kongsberg Sølvverk.


==== Gods-, gård- og grunneier ====

I 1708 ervervet Ziegler mange gårder og eiendommer i Stange, de fleste ved skjøte. Året etter kjøpte Ziegler godset Sakslund i Stange på Hedmarken av enken etter fogd Fredrik Knudsen Hammer. Sakslund hadde tidligere vært hjemmet til Zieglers hustru og eid av hennes far, major Jens Olsen Flor.I perioden 1726 til 1728 gjentok han prosessen med gårsanskaffelse ved skjøte i området rundt Lesja, og var mot slutten av sitt liv en betydelig grunneier i Oppland og på Hedemarken.


=== Slutten av livet og etterslekt ===

Ziegler døde i september 1729 på Lesjaverk, og ble begravet i Lesjaskog kirkes Kor (arkitektur) den 16. september samme år.I 1950 reiste etterkommere av Reinhold Ziegler en minnestøtte på kirkegården til Lesjaverk kirke.


==== Etterslekt ====
Slekten Ziegler i Norge regner i dag sine slektsgrener ut i fra tre av Reinhold Zieglers sønner:

Lesjagrenen hører hjemme på Lesja og i Gudbrandsdalen, og stammer fra Johann Heinrich Ziegler (1714-1787), bergmann og eier av flere av gårdene som Reinhold Ziegler etterlot seg ved sin død.
Romsdalsgrenen hører hjemme i Molde og i Møre og Romsdal, og stammer fra Jens Ziegler (1716-1787), sorenskriver i Søndre Gudbrandsdal, senere kammerråd og eier av Holleby gods i Tune.
Sørlandsgrenen hører hjemme i Mandal og på Agder, og stammer fra Caspar Reinhold von Ziegler (1719-1799), kaptein i Værdalske kompani.


== Fotnoter ==


== Litteratur ==
Beiträge zur Geschichte des Deutschtums in Norwegen. Deutsche Zeitung in Norwegen. 1944. s. 117–118. 
Ovenstad, Olai (1948). Militærbiografier: den norske hærs officerer fra 18. januar 1628 til 17. mai 1814 (Bind II: I–Ø samt Tillegg A–Ø). Norsk Slektshistorisk Forening. s. 596. 
Ziegler, Ulrik H. G (1958). Slekten Ziegler i Norge : Reinhold Ziegler og hans etterkommere i Lesja : Sorenskriver Jens Zieglers etterkommere. Hønefoss. 


== Referanser ==